**Լոնգ Բոյ** (մինչև 2018 - ապրիլ, 2023), անսովոր բարձրահասակ արու բադ, որն ապրել է Անգլիայի Յորքի համալսարանի արևմտյան կամպուսում։ Նրա կերպարը եղել է վիրուսային և դարձել համացանցային մեմ 2021 թվականին։ Նա դարձել է համալսարանի ոչ պաշտոնական թալիսման։ Մի մեկնաբան նրան անվանել է «Բրիտանական ամենահայտնի բադ»։ Ենթադրվում է, որ նրա հայտնիությունը պայմանավորված է յուրահատուկ արտաքինով։

2023 թվականի մայիսի սկզբին ուսանողները մտահոգություն են հայտնել, որ Լոնգ Բոյը չի երևացել մեկ շաբաթվա ընթացքում։ Մայիսի 11-ին համալսարանը եզրակացրել է, որ նա սատկել է։

Կենսագրություն
--------------

Լոնգ Բոյի ծագման մասին քիչ բան է հայտնի։ Երբ առաջին անգամ նրան գտան, նա «շատ միայնակ և նյարդային» էր և նման չէր մյուս բադերին։ Ուսանողները կերակրեցին նրան և պահեցին իրենց մոտ։

Լոնգ Բոյն իր ժամանակի մեծ մասն անցկացրեց Հեսլինգթոն Ֆիշ-լճակում, որը գտնվում է Դերվենթ քոլեջի կողքին։

Հայտնիություն
-------------

Լոնգ Բոյը համացանցի սենսացիա է դարձել 2021 թվականին՝ Reddit-ի հրապարակումից հետո, որը նրան սխալ կերպով նկարագրել է որպես ամենաբարձր վայրի բադ՝ 1 մ-ից ավելի հասակով։ Լոնգ Բոյին այնուհետև հիշատակել է Ջեյմս Քորդենը իր ԱՄՆ ուշ գիշերային թոք-շոուի «The Late Late Show»-ում 2021 թվականի ապրիլին։ Լոնգ Բոյի Instagram-ի օգտահաշվի հետևորդները, որը վարում է Յորքի համալսարանի կենսաբանության ուսանող Զոի Դաֆֆինը, 24 ժամից պակաս ժամանակում աճել են մինչև 16300 մարդ։ Ֆուտբոլիստ Պիթեր Կրաուչը, ով 2,01 մ բարձրություն ունի, կիսվել է Լոնգ Բոյի մասին իր գնահատանքով՝ թվիթթերում գրելով «Դա իմ տեսակի բադն է»։ 2022 թվականին Լոնգ Բոյին հիշատակեց Գրեգ Ջեյմսը BBC Radio 1-ում։

Լոնգ Բոյը դարձել է Յորքի համալսարանի հայտնի մարդ և թալիսման, և ունի իրեն նվիրված ուսանողական ընկերություն։ Լոնգ Բոյի փափուկ խաղալիքներ են նվիրվել համալսարանի շրջանավարտներին։

2023 թվականի ապրիլին Շրջակա միջավայրի, տնտեսագիտության և էկոլոգիայի 3-րդ կուրսի ուսանող Թոմ Հաուսը Պորտուգալիայում համալսարանական վոլեյբոլի շրջագայության ժամանակ իր վրա դաջվածք է արել Լոնգ Բոյի նկարով։ Դաջվածքը դարձավ նորություն և ավելացրեց Լոնգ Բոյի վիրուսայինությունը։

Անհետացում
----------

2023 թվականի մայիսի սկզբին ուսանողները մտահոգություն հայտնեցին, որ Լոնգ Բոյին ոչ ոք չի տեսել մեկ շաբաթ։ Համալսարանի խոսնակն ասել է.«Լոնգ Բոյը շատ սիրված կերպար է համալսարանում, և թեև մենք նրան չենք տեսել վերջին մի քանի շաբաթվա ընթացքում, մենք շարունակում ենք հետևել նրան և հույս ունենք նորից տեսնել նրան»։

Հաշվի առնելով Լոնգ Բոյի հանրաճանաչությունն ու կարևորությունը համալսարանի համար՝ Ground and Estates թիմը, ըստ հաղորդման, խուզարկել է համալսարանը։ Հիմնական ենթադրությունն այն էր, որ Լոնգ Բոյը դարձել է աղվեսի հարձակուման զոհը։ Մասնագետը նաև ընդգծեց, որ, հաշվի առնելով տարվա եղանակը, հնարավոր է, որ Լոնգ Բոյը ժամանակավորապես լքել է համալսարանի տարածքը՝ զուգընկեր գտնելու համար։ 2023 թվականի մայիսի 3-ին Լոնգ Բոյի Instagram-ի էջից արված գրառումը ասում էր, որ «հավանականությունը մեծ է, որ Լոնգ Բոյը մահացել է»։

The Daily Telegraph-ը հայտնել է, որ ուսանողների շրջանում կոչեր են հնչել, որպեսզի Լոնգ Բոյի արձանը կանգնեցնեն նրա անհետացման առիթով։ Սա առաջին անգամը չէր, որ այս գաղափարն առաջարկվում էր։ YUSU-ի երկու հաջորդ նախագահները սկզբունքորեն պաշտպանեցին գաղափարը, սակայն մտահոգություն հայտնեցին, թե որքանով է ֆինանսապես կենսունակ այդ գաղափարը։

2023 թվականի մայիսի 11-ին Յորքի համալսարանը եզրակացրեց, որ Լոնգ Բոյը մահացել է։

Ժառանգություն
-------------

Համալսարանը 2023 թվականի մայիսի 11-ին զեկուցեց, որ YUSU-ն աշխատում էր Լոնգ Բոյին պատշաճ հարգանքի տուրք կազմակերպելու ծրագրերի վրա։ Մայիսի 15-ին համալսարանի նախագահ Պիերիկ Ռոջերը հայտարարեց Լոնգ Բոյի համար հուշահամալիր կառուցելու պլանի մասին։ Եթե հավաքվի 1000-2000 ֆունտ, ապա Լոնգ Բոյին հուշատախտակով նստարան կկառուցվի։ Եթե հավաքվի ավելի քան 2000 ֆունտ, ապա արձան կտեղադրվի։

1000 ֆունտ ստեռլինգ հավաքվեց մեկ օրվա ընթացքում։ Այնուհետև 2000 ֆունտ ստեռլինգը հավաքվեց մայիսի 17-ին։ Ի վերջո, հանգանակվեց 5500 ֆունտ ստեռլինգ, և նախատեսվում էր, որ արձանը պատրաստվի բրոնզից (չնայած առաջարկվում էր կերամիկա և արծաթ) և տեղադրվի Derwent Common-ի վրա։

Ծանոթագրություններ
------------------

1. 1 2  Կաղապար:Cite instagram
2. ↑  Harvey, James (2023 թ․ մայիսի 11). «In memory of Long Boi - Britain's most famous duck». *WhyNow*. Վերցված է 2023 թ․ մայիսի 16-ին.
3. 1 2  Barton, Andrew (2023 թ․ օգոստոսի 1). «Long Boi: £5.5k raised for statue of missing University of York duck». *BBC News*. Վերցված է 2023 թ․ օգոստոսի 7-ին.
4. 1 2  Dale, Tim (2023 թ․ մայիսի 3). «University of York's tall duck Long Boi is missing». *BBC News*. Արխիվացված օրիգինալից 2023 թ․ մայիսի 4-ին. Վերցված է 2023 թ․ մայիսի 4-ին.
5. 1 2  «Long Boi: Missing University of York duck presumed dead». *BBC News*. 2023 թ․ մայիսի 11. Արխիվացված օրիգինալից 2023 թ․ մայիսի 11-ին. Վերցված է 2023 թ․ մայիսի 11-ին.
6. 1 2  «Tall duck becomes social media sensation». *BBC News*. Արխիվացված օրիգինալից 2022 թ․ դեկտեմբերի 9-ին. Վերցված է 2022 թ․ դեկտեմբերի 9-ին.
7. 1 2  Fernando, Christine. «Meet Long Boi, a big (but not the biggest) duck that's become a 'superstar' at the University of York». *USA Today*. Արխիվացված օրիգինալից 2022 թ․ դեկտեմբերի 9-ին. Վերցված է 2022 թ․ դեկտեմբերի 9-ին.
8. ↑  Al-Mahdawie, Sara (2023 թ․ նոյեմբեր). «RIP Long Boi». *The Derwenter*. էջ 18.
9. 1 2  Laycock, Mike (2021 թ․ մայիսի 1). «WATCH: York duck Long Boi stars on The Late Late Show with James Corden». *York Press*. Արխիվացված օրիգինալից 2022 թ․ դեկտեմբերի 9-ին. Վերցված է 2022 թ․ դեկտեմբերի 9-ին.
10. 1 2  Chudy, Emily; Elliott-Gibbs, Sam (2021 թ․ ապրիլի 30). «Huge duck Long Boi has own Instagram account and is loved by Peter Crouch». *Mirror*. Արխիվացված օրիգինալից 2022 թ․ դեկտեմբերի 9-ին. Վերցված է 2022 թ․ դեկտեմբերի 9-ին.
11. ↑  «Uni of York is campaigning for Long Boi to go on BBC Radio 1 and it's iconic». University of York. 2022 թ․ դեկտեմբերի 6. Արխիվացված օրիգինալից 2022 թ․ դեկտեմբերի 9-ին. Վերցված է 2022 թ․ դեկտեմբերի 9-ին.
12. ↑  «Long Boi Society». University of York Students' Union. Արխիվացված օրիգինալից 2022 թ․ դեկտեմբերի 9-ին. Վերցված է 2022 թ․ դեկտեմբերի 9-ին.
13. ↑  «PSA: Uni of York is selling mini Long Bois to all graduates next week». University of York. 2022 թ․ հուլիսի 13. Արխիվացված օրիգինալից 2022 թ․ դեկտեմբերի 9-ին. Վերցված է 2022 թ․ դեկտեմբերի 9-ին.
14. ↑  «A York student has just got a Long Boi tattoo and I'm very jealous». *University of York*. 2022 թ․ հունիսի 5. Արխիվացված օրիգինալից 2023 թ․ ապրիլի 9-ին. Վերցված է 2023 թ․ ապրիլի 9-ին.
15. ↑  Beattie-Zarb, Kaitlyn (2023 թ․ մայիսի 3). «BREAKING NEWS: Long Boi Missing». *York Vision*. Արխիվացված օրիգինալից 2023 թ․ մայիսի 3-ին. Վերցված է 2023 թ․ մայիսի 3-ին.
16. ↑  McAndrew, Orla (2023 թ․ մայիսի 2). «Confirmed: Long Boi missing». *Nouse*. Արխիվացված օրիգինալից 2023 թ․ մայիսի 3-ին. Վերցված է 2023 թ․ մայիսի 3-ին.
17. ↑  Smith, Emily (2023 թ․ մայիսի 1). «York students express concern for Long Boi as rumours spread about his wellbeing». *The Tab*. Արխիվացված օրիգինալից 2023 թ․ մայիսի 2-ին. Վերցված է 2023 թ․ մայիսի 2-ին.
18. 1 2 3  .
19. ↑  Somerville, Ewan (2023 թ․ մայիսի 4). «'Long Boi' the celebrity duck vanishes». *The Telegraph*. Արխիվացված օրիգինալից 2023 թ․ մայիսի 9-ին. Վերցված է 2023 թ․ մայիսի 9-ին.
20. ↑  «Erect a statue of Longboi on campus». *University of York Students' Union*. 2022 թ․ մարտի 4. Արխիվացված օրիգինալից 2023 թ․ մայիսի 9-ին. Վերցված է 2023 թ․ մայիսի 9-ին.
21. ↑  Pierrick, Roger (2023 թ․ մայիսի 15). «A Memorial for our beloved Long Boi». *York Unlimited*. Արխիվացված օրիգինալից 2023 թ․ մայիսի 15-ին. Վերցված է 2023 թ․ մայիսի 15-ին.
22. ↑  Pierrick, Roger. «A Memorial for our beloved Long Boi». *York Unlimited*. Արխիվացված օրիգինալից 2023 թ․ մայիսի 16-ին. Վերցված է 2023 թ․ մայիսի 16-ին.
23. ↑  Pierrick, Roger. «A Memorial for our beloved Long Boi». *York Unlimited*. Արխիվացված օրիգինալից 2023 թ․ մայիսի 17-ին. Վերցված է 2023 թ․ մայիսի 17-ին.